དེང་དུས་བོད་ལུང་པ་རང་དབང་བྲལ།དཀའ་ངལ་ཆེན་པོ་འཕྲད་པའི་སྐབས་འདིར་ང་ཚོ་བཙན་བྱོལ་བོད་མིའི་ཕྲུ་གུ་རྣམས་ལ་རྒྱ་གར་གྱི་གྲོགས་པོ་ཚོས་གཞི་ནས་དེང་དུས་ཀྱི་ཤེས་ཡོན་ཐོག་ལ་རོགས་རམ་ཕན་ཐོགས་ཧ་ཅང་ཆེན་པོ་ཞིག་བྱུང་ཡོད་པ་རེད།ང་ཚོ་འདིར་བཙན་བྱོལ་ལ་བསྡད་ནས་ལོ་སུམ་ཅུ་ལྷག་ཙམ་སོང་བའི་རིང་ལ་བོད་པའི་ཕྲུ་གུ་ཁྲི་ཕྲག་ཁ་ཤས་ཤིག་གིས་རྒྱ་གར་ནང་ལ་ཤེས་ཡོན་སྦྱངས་ཡོད།དེང་སང་དངོས་ཡོད་གནས་ཚུལ་ལ་བོད་ནང་རྒྱ་མིས་དབང་བསྒྱུར་བྱས་པའི་འོག་ནས་བོད་པའི་དེང་དུས་ཀྱི་ཤེས་ཡོན་གྱི་གནས་ཚད་དང༌།རྒྱ་གར་ལ་བཙན་བྱོལ་བའི་བོད་མིའི་ཤེས་ཡོན་གྱི་གནས་ཚད་བསྡུར་བ་ཡིན་ན་རྒྱ་གར་ལ་དྲག་པ་མ་གཏོགས་སྐྱོ་བ་མེད་པ་དེང་སང་ཡོངས་གྲགས་རེད།རྒྱ་གར་གྱི་གྲོགས་པོ་ཚོས་སློབ་སྦྱོང་སྤྲད་པའི་དྲིན་གྱིས་རྒྱ་གར་ནང་ལ་སློབ་སྦྱོང་བྱས་ཏེ་ཤེས་ཡོན་གང་ལ་གང་འཚམ་ཡོད།བོད་པའི་ཕྲུ་གུ་ཁྲི་ཕྲག་ཁ་ཤས་ཡོད་པ་འདི་རྣམས་ཀྱིས་མ་འོངས་པ་ལ་བོད་ནང་འཛུགས་སྐྲུན་བྱེད་རྒྱུའི་ཤེས་ཡོན་གྱི་ཐོག་ལ་ཞབས་འདེགས་སྒྲུབ་ཐུབ་པའི་དུས་ཚོད་ཅིག་ཤར་གྱི་རེད་བསམ་པ་དྲན་གྱི་འདུགདེས་ན་ཁྱེད་རང་ཚོ་རྒྱ་གར་གྲོགས་པོ་ཚོས་དངོས་གནས་བྱས་རྗེས་ཆེན་པོ་བཞག་ཡོད།